Groningerlound

Groningerlound / Groningen (uk Gräinen) (Niederloundsk: Groningen, Wääst-Fräisk: Grinslân, Groningsk Plat: Grönnen) is ne Provinz in dät Noudaaste fon do Niederlounde. Dät Gebiet fon ju Provinz is 2 955 km² un deer woonje 596 000 Moanskene (2023). Ju Haudstääd hat uk Groningen un is ju grootste Stääd fon dät Noudaaste fon do Niederlounde. Groningen wäd begränsed fon:

 int Noude: dät Wääd (Watt) un dät Oamse-Dullert-Ästuarium
 int Aaste: Aastfräislound un dät Oamselound
 int Suude: ju Provinz Drente
 int Wääst: ju Provinz Wäästfräislound

 Sproaken un Dialekte 
In Groningen wäd Groningsk fon 350.000 Ljuude boald. Dat Groningske is ne Friso-Saksiske Sproake, ju der uut dät Aastfräiske un dät Drentske äntsteen is. Uk dät Aastfräisk Läichsäksiske is ap ju Wiese äntsteen. Dät Groningske un dät Aastfräisk Läichsäksiske wäide mongs as eene Sproake ounkieked, dät Groningsk-Aastfräiske.

Ju Sproake is foar n Deel fon dän Woudskät un ju Uutsproake ferwant mäd dät Seelterske; sjuch do Biespiele. Ju Skrieuwwiese fon dät Aastfräiske is uurs as ju Groningske, oawers ju Uutsproake is jusälge.

SeeltersklitjesuntmaasttiedsFräiskLäichsaksentouGroningsklutjesuntmaisttiedsFraisLeegsaksentouAastfräisklüttjesüntmeesttiedsFreeskNedersaksentoMunsterloundskkleinsietmeestensFreesNeddersassento

De Grinzer Pein un Kornhorn in ju Meente Grootegast un do Täärpe Marum un De Wülp in ju Meente Marum, sünt do insige Täärpe in ju  Provinz Groningen, wier noch n fräisken Dialekt boald wäd.

 Meenten (10) 

 Meente Ienwoonere(2023) Uurfläche(lound, km²) Grootste Täärpe un Stääde Eemsdelta 45.000 268 Delfzijl, Appingedam Groningen 238.000 186 Groningen, Haren, Hoogkerk Het Hogeland 48.000 477 Bedum, Winsum, Uithuizen Midden-Groningen 62.000 278 Hoogezand, Sappemeer Oldambt 39.000 227 Winschoten, Scheemda, Finsterwolde, Beerta Pekela 12.000 49 Oude Pekela, Nieuwe Pekela Stadskanaal 32.000 118 Stadskanaal, Musselkanaal, Onstwedde Veendam 28.000 76 Veendam, Wildervank Westerkwartier 65.000 363 Leek, Zuidhorn, Marum Westerwolde 26.000 276 Ter Apel, Vlagtwedde

Sjuch uk
Uumelounde

 Ferwiese ätter buuten 
 Provinz Groningerlound
 Statistik fon Groningerlound

Kategorie:Niederlounde